Creolabs, kumpanija li qed tigi mghejuna mil-Microsoft Innovation Centre, inawgurat skola tal-invenzjoni, li qed titqies bħala waħda minn tal-ewwel fl-Ewropa. Bħall-istess tip ta’ din l-iskola, hemm biss tnejn oħra fl-Istati Uniti kif ukoll fil-Gappun. Din l-iskola bdiet billi tilqa’ madwar 70 tifla ghal-kors qasir fil-kreattivita’, l-invenjoni u l-innovazzjoni. Għal din l-inawgurazzjoni, attendiet l-Membru Parlamentari Ewropew Therese Comodini Cachia, fejn stqarret li n-nisa minn dejjem kienu hemm fejn tidħol il-kreattivita’ u l-invenzjoni, iżda għal diversi snin il-parteċipazzjoni tat-tfajliet fejn tidħol ix-xjenza naqset drastikament. Hi kompliet billi staqsiet lill-istudenti x’jixtiequ li jivvintaw biex itejbu l-ħajja ta’ kuljum, u fost ir-risposti kien hemm robot li jgħin fil-ħin tal-iskola, siġġu li tista tagħmel cycling peres li jiddejqu bilqegħda, u anke robot li jġorr il-kotba minn klassi għall-oħra. Therese Comodini Cachia komlpiet tfiehem li studji varji għal kull invenzjoni u ħeġġet lit-tfajliet sabiex jibdew bil-fażi tat-tpinġija sabiex jesprimu l-ideat tagħhom. Il-Membru Parlamentari Ewropew kompliet billi spjegat kif hemm nurmu ta’ xogħolijiet li jduru madwar aglorithms u coding, biex it-tpinġija tinbidel f’oġġett innovattiv u li jista’ anke jinbiegħ. Tkellmet ukoll dwar kemm hu ta’ bżonn li aktar ma nikbru aktar iridu jfakkru lilhom infushom li huma kreattivi u ma jħallu xejn x’ixekkilhom li jibqgħu jirsistu sabiex jaslu fejn tassew iridu. Therese Comodini Cachia faħħret l-għalliema li huma ta’ eżempju ċar ta’ kreazzjoni u innovattivita’, fejn l-impenn lejn ix-xogħol tagħhom huwa apprezzat minn kulħadd. Tememet id-diskors tagħha billi ħeġġet sabiex minn ta’ eta’ żgħira ngħinu lit-tfal jemmnu fihom infushom, għax wara kollox huma se jkunu l-innovaturi ta’ għada.